Biċċa biċċa, fit-trapass tas-sena bdejna t-triq lura lejn ix-xahar ta' Lulju. Wieħed li b'wirt sabiħ minn ta' qabilna f'dan il-pajjiż bqajna norbtuh mal-Madonna tal-Karmnu. Pajjiżna huwa f'din il-linja verament fortunat li għandu numru ta' knejjes u parroċċi dedikati u fdati f'idejn l-Ordni Karmelitan u dak tar-riforma Tereżjana. Huwa proprju tulu li diversi jiċċelebraw il-festa tal-Madonna, kif ukoll jiġu mfakkra diversi qaddisin u beati tal-Karmelu. Dawn huma l-jiem meta jiġu ċelebrati diversi appuntamenti oħra, fosthom dak ta' San Elija, kif ukoll dak tal-beatu Titus Bradsma. Dan tal-aħħar qaddis li għalkemm insibu f'diversi knejjes l-immaġini tiegħu, però ftit jafu l-ħajja u l-kitba sabiħa tiegħu. Bradsma kien professur teoloġiku fl-Olanda u għex ta' karmelitan attiv ħafna, sakemm mal-miġja tan-nażiżmu ttieħed fil-kampi tal-konċentrament u fis-26 ta' Lulju 1941 ġie maqtul. Reċentement kelli l-pjaċir insib fuq l-ixkafef tal-librerija tal-Università waqt li qiegħed infittex ktieb ieħor, ktejjeb miktub minnu bl-isem "The Beauty of Carmel". Huwa bbażat fuq numru ta' diskorsi li għamel fl-Istati Uniti tal-Amerika u li fih mess mal-iżvilupp sħiħ tal-moviment karmelitan, b'mod partikolari dak tar-riforma mmexxija minn Santa Tereża l-Kbira ta' Avila. Il-qaddisa tant importanti u determinanti fil-ħajja ta' ħafna minna fuq dawn il-gżejjer u li din is-sena niċċelebraw il-ħames mitt sena mit-twelid tagħha. Qaddisa li nfluwenzat u tkompli għaddejja twettaq dan. Kitbet Bradsma għandha żewġ linji diretti u paralleli li fuqhom huma mibnija d-diskorsi li għamel. Prinċiparjament u direttament riflessjoni kontinwa fuq is-sejħa karmelitana lejn l-Imitazzjoni tal-Madonna, u sekondarjament, għalkemm tieħu l-impressjoni differenti f'linja prinċipali, dik tal-iżvilupp storiku tal-Karmelu. Din il-kitba, mingħajr ma trid tieħdok lura lejn iż-żewġ kotba attribwiti minn diversi għal Thomas a Kempis, jiġifieri l-"Imitazzjoni ta' Kristu" (magħruf ħafna, tant li huwa kkunsidrat bħala wieħed mill-iktar li jinxtraw wara l-Bibbja), u t-tieni, l-"Imitazzjoni ta' Marija" (li sfortunatament diversi ma jafux dwaru. Ir-rabta fundamentali għalih fl-imitazzjoni hija l-unjoni aktar viċina lejn Sidtna Marija. Huma jgħid bi profondità: " ". Dawn jitilqu jsiru t-temi prinċipali li bih jiftaħ il-ktejjeb li għalih il-Karmelu huwa immirat u proprju għalhekk hemm l-isbuħija tiegħu. Għalih, il-bilanċ fil-Karmelu inħoloq u seħħ għax għal ċertu żmien kien hemm min ta iktar importanza lill-imitazzjoni, mentri f'oħrajn lejn l-unjoni. Hu jagħraf dan u jillustrah b'mod interessanti tul din l-istorja kompatta mal-Karmelu li l-ktieb fih lejn iktar għaqda. Huwa jgħid: " ". Bil-għan prinċipali jibqa' dejjem dak li ulied il-Madonna tal-Karmnu jridu jagħmlu ħilithom sabiex jixbħuha f'kollox. Fil-virtujiet, fl-aġir, fil-linja lejn il-perfezzjoni, fis-sagrifiċċji kontinwi u silenzjużi, fin-nuqqas, abbandun u difiżi kontra l-akkużi inġusti. Proprju fuq dan huwa interessanti iktar għal dawk li jsegwu l-Ordni tal-Karmelu li huwa jagħżel li jagħti importanza partikolari lill-karmelitan ingliż John Baconthorpe, li għex fis-seklu erbatax. Fil-linja diretta u sempliċi tiegħu jgħid li l-karmelitan irid isegwi l-eżempju ta' Marija għax hija pprattikat diġà, qabel kull karmelitan, dak li r-regola tal-Ordni tippreskrivi. Hija kienet u għadha l-ogħla perfezzjoni li forza umana setgħet bil-grazzja t'Alla tilħaq. Huwa jfakkar fl-ubbidjenza, l-purità u l-faqar appostoliku tagħha. Kif l-Ordni tagħżel diversi mumenti li tkun 'il-bogħod, maqtugħa mill-aġir tad-dinja, hekk għamlet hi fid-dar żgħira ta' Nazareth, fl-għar abbandunat u solitarju ta' Betlehem u fil-faqar tal-Eġittu. Jagħmel enfasi fuq l-osservanza tas-silenzju u b'mod partikolari għall-fatt li ftit kliem insibu ta' Marija fil-Vaneġlu kollu. F'dan laqtitni partikolarment din ir-riflessjoni: " Fit-triq biex ikompli juri l-isbuħija tal-Karmelu, Titus Bradsma jidħol pass ieħor fil-fond f'toroq ta' sempliċità, simboliżmu fejn il-bniedem li jrid jgħix ħajja perfetta fl-imitazzjoni u l-unjoni ma' Marija jixxebbaħ ma' oġġetti u pjanti diversi. Jippreżenta eżempju u, fl-istess ħin, toroq li wieħed għandu jżomm quddiemu f'ħajtu. L-ewwel f'din id-direzzjoni nsibu l-warda tax-xemx. Huwa jgħid dan fit-tul, imma forsi l-isbaħ mod huwa s-segwenti: " ". Il-figura hija Marija u l-karmelitan veru, li huwa ż-żerriegħa mill-warda tax-xemx, għandu jimxi fuq din it-triq. It-tieni jerġa' jmur lejn kitbet San Ġwann tas-Salib billi ssir it-taqbila mill-isbaħ, u li diversi jinsew, ma' ħġieġa ta' tieqa. F'din, huwa jgħid bl-isbaħ mod: " ". F'din id-direzzjoni huwa jirrifletti ulterjorment b'żewġ punti iktar qawwija u konsegwenzjali għal dan il-ħsieb bis-segwenti: i) " ". U t-tieni, forsi iktar profond: " Fir-realtà dawn, għal min jaf sew kitbet Santa Tereża ta' Avila u San Ġwann tas-Salib, dawn it-tixbihat huma klassiċi u jsegwuk fil-ħajja tiegħek. Però Titus Bradsma jippreżentahom mill-ġdid f'forom differenti li jippermettu li wieħed jifhem iktar fil-fond u, fl-istess ħin, juri lilu nnifsu bħala wieħed minn dawk il-bnedmin li għaddew minn dan il-proċess ta' bidla interna u allura jista' jagħmel "tiegħu" dak li rċieva biex mill-ġdid iservi biex jittrasmettih lill-oħrajn. Minn dawn il-passi l-ktieb jieħdok f'livell ieħor, forsi fit-tielet wieħed bħall-"Kastell Interjuri" ta' Santa Tereża, meta huwa jħeġġeġ lill-karmelitani lejn l-isbuħija tal-Karmelu billi jgħidlu li jrid jagħmel ħiltu biex jgħix ħajja attiva li fiha l-virtujiet insara jiġu pprattikati. Dan biex iwasslu lejn " ". Fejn f'din it-triq twila u ċara jitla' 'l fuq biex jifhem, aħjar il-lingwaġġ, il-messaġġi li fil-bidu ta' kull pass ma jkunx jista'. Għax f'dan il-mument, f'din l-esperjenza unika, il-karmelitan isib lilu nnifsu jixrob u jifhem waqt li jaqbad it-triq lejn l-għolja tal-Karmelu – dak li għalkemm jara, u jaqra, però la jifhem u lanqas jixrob. Isib lilu nnifsu fost kliem li ma jistax japprezza. Jispjega dan kollu b'iktar kliem ċari u diretti fis-segwenti: " " U, mingħajr ma trid, jerġgħu jiġu quddiemek il-kotba ta' Santa Tereża l-Kbira u San Ġwann tas-Salib, partikolarment tat-tieni, biex ma nsemmix oħrajn fosthom Edith Stein u Eliżabetta tat-Trinità. Kitbiethom hija minnha nfisha vjaġġ fit-triq tas-sewwa. Vjaġġ ġewwa qalb il-bnedmin li jqabbad in-nar tal-għerf ta' dawk il-fatt, ta' dik ir-realtà li jiġu njorati. Dik ix-" " li l-karmelitan huwa msejjaħ li jgħaddi minnha fejn, kif ikompli jgħid Titus Bradsma: " ". F'dak l-istadju meta jibda jifhem u dan jibda jakkumula fih jum wara jum sabiex dak li jaqra jibda jqegħdu fis-seħħ fil-ħajja, fid-diffikultajiet u l-isfidi tagħha. Iktar ma naħseb dwar dan il-librett żgħir, iktar narah f'dimensjonijiet differenti. Huwa żgur minjiera tad-deheb f'żewġ direzzjonijiet. Waħda għal dawk li għadhom ma ltaqawx jew ma qrawx dwar il-Karmelu u hawn il-ktieb iservi żgur ta' introduzzjoni. Introduzzjoni lejn il-partijiet prinċipali u fundamentali tal-Karmelu li ma huwiex neċessarjament wieħed sempliċement deskrittiv, iżda li fih iktar milli l-wiċċ juri. It-tieni waħda hija dik li minnha kull min qara testi varji tal-Karmelu u telaqhom jista' jerġa' jdur mill-ġdid u jerġa' jkebbs lilu nnifsu lejn aktar qari. Il-ktieb huwa ċar u mimli b'informazzjoni konċiża ta' dak li jirrappreżenta l-Karmelu. Minn kurrenti kumplikati huwa jislet spjegazzjonijiet sempliċi. Li minn kitbiet il-qaddisin karmelitani huwa diffiċli li jaffronta. Biss, proprju b'dan il-ktieb jista' jifhem, l-ewwel, iktar dak li jgħidu; u t-tieni, jiggwidak lejn dak li għandek tieħu mill-ewwel f'idejk biex taqbad triq nisranija li tibdlek fil-fond. It-tielet, il-ktieb fih ukoll viżjoni sħiħa tal-Karmelu għax jgħaqqad dak mhux reformat ma' dak tar-riforma bħala pro ċess wieħed sħiħ. Ma hemmx direzzjoni differenti jew parallela iżda waħda unika. Waħdanija fis-sens li kulħadd huwa prti minn dik il-viżjoni tal-ħajja. Fejn kull karmelitan huwa mistieden li jaqra dak li nkiteb mill-qaddisin tar-riforma u dawk le biex jirrifletti u jieħu lezzjonijiet ġodda ta' tiġdid. Irnexxielu joqgħod fl-għan aħħari ta' kull min jagħmel ħiltu biex ikun nisrani. Is-salvazzjoni tar-ruħ għal min jagħmel ħiltu biex ikun nisrani. Is-salvazzjoni tar-ruħ permezz ta' ħajja diretta għas-sewwa. Fuq dan il-ktejjeb ta' ftit paġni, finalment insibuh jagħlaq billi jirreferi għall-kitba ta' Santa Tereża ta' Lisieux (iż-Żgħira). Jeħodhom u jislet minnhom żewġ temi fundamentali: l-ewwel waħda marbuta b'saħħa u qawwa mal-qaddisa; it-tieni, ma' tema rikorrenti fil-Karmelu li però hija tiżviluppa b'qawwa akbar. Primarjament iħares lejn il-punt fundamentali f'Santa Tereżina li kull att, mill-iktar żgħir, huwa parti minn proċess lejn is-sewwa. Fejn il-bniedem jgħin fil-ġlieda għal dinja aħjar mhux bil-passi kbar iżda l-iktar b'dawn ferm inqas. Sfida qawwija verament, speċjalment għal min qiegħed iservi fil-politika li trid bidliet interni li m'aħniex dejjem kapaċi għaliha f'kull mument, imma li l-qaddisa kienet. Huwa jgħid hekk: " Fit-tieni jdur lejn l-ikbar sfida karmelitana għal kull bniedem, għall-politiku u għall-avukat: dik li ma jiddefendix lilu nnifsu fl-avversità. Li jżomm is-silenzju mingħajr ma jistenna risposti jew il-possibilità li l-isem imkasbar tiegħu ma' wied din id-dinja ser jiġi ċċarat. Kif jgħid u f'dan jgħaqqad l-ewwel temi ta' ħsibijietu: " Il-messaġġ tal-Karmelu huwa wieħed ta' sfida imma mezz uniku għal dawk li jridu jifhmu iktar il-verità fil-ħajja. F'din is-sena partikolari, f'dan l-anniversarju tat-twelid ta' Santa Tereża ta' Avila m'huwiex ħażin li wieħed jitħajjar jaqbad ktieb mid-diversi li għandna maqluba għal-lingwa nazzjonali u jaqrahom. Ħassejt li għandi nuża dan il-ktejjeb biex nibgħat dan il-messaġġ. Ħassejt li għandi nagħmel dan proprju: l-ewwel għax dan huwa ktieb mill-isbaħ, sija għal min irid jitgħallem, jiskopri u jersaq aktar lejn il-Karmelu, kif ukoll għal min diġà qiegħed sew fit-triq; u t-tieni, sabiex dawn ix-xhur ma jgħaddux mingħajr ma wieħed iduq ftit minnu.
Il-ġmiel tal-Karmelu